CELEX: 62021CN0826
Language: sl
Date: 2021-12-22 00:00:00
Title: Zadeva C-826/21: Predlog za sprejetje predhodne odločbe, ki ga je vložilo Curtea de Apel Bucureşti (Romunija) 22. decembra 2021 – Uniunea Producătorilor de Fonograme din România (UPFR)/Societatea Naţională de Transport Feroviar de Călători (SNTFC) „CFR Călători“ SA

10.5.2022   
            
            
               SL
            
            
               Uradni list Evropske unije
            
            
               C 191/8
            
         
      Predlog za sprejetje predhodne odločbe, ki ga je vložilo Curtea de Apel Bucureşti (Romunija) 22. decembra 2021 – Uniunea Producătorilor de Fonograme din România (UPFR)/Societatea Naţională de Transport Feroviar de Călători (SNTFC) „CFR Călători“ SA
      (Zadeva C-826/21)
      (2022/C 191/11)
      Jezik postopka: romunščina
      
         Predložitveno sodišče
      
      Curtea de Apel Bucureşti
      
         Stranki v postopku v glavni stvari
      
      
         Tožeča stranka na prvi stopnji in pritožnica: Uniunea Producătorilor de Fonograme din România (UPFR)
      
         Tožena stranka na prvi stopnji in nasprotna stranka v pritožbenem postopku: Societatea Naţională de Transport Feroviar de Călători (SNTFC) „CFR Călători“ SA
      
         Vprašanji za predhodno odločanje
      
      
                  1)
               
               
                  Ali železniški prevoznik, ki uporablja železniške vagone, v katerih so nameščeni sistemi ozvočenja, namenjeni obveščanju potnikov, s tem izvaja priobčitev javnosti v smislu člena 3 Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (1)?
               
            
                  2)
               
               
                  Ali člen 3 Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi nasprotuje nacionalni ureditvi, ki uvaja izpodbojno domnevo priobčitve javnosti na podlagi obstoja naprav za zvočno komunikacijo, če so ti sistemi predpisani z drugimi pravnimi določbami, ki urejajo dejavnost prevoznika?
               
            
         (1)  UL 2001 L 167, str. 10.